સારાંશ માટે દસ્તાવેજ: જેફ બેઝોસ અને મુકેશ અંબાણી

આ બંને કંપનીઓ એટલા માટે મુશ્કેલીમાં મુકાઈ ગઈ છે કારણ કે આ બન્ને કંપનીઓએ ભારતીય રિટેઇલ કંપની ફ્યૂચર ગ્રૂપ સાથે અલગ અલગ સોદા કર્યા છે. 

વિશેષજ્ઞોનું કહેવું છે કે ઍમેઝોન સાથે રિલાયન્સની આ કાયદાકીય લડત પર આવનારાં વર્ષોમાં ઈ-કૉમર્સનું ભવિષ્ય નિર્ભર કરે છે.

ફૉરેસ્ટર કન્સલ્ટન્સીના એક સિનિયર ફ્યૂચર ઍનાલિસ્ટ સતીશ મીણા બીબીસી સાથેની વાતચીતમાં કહે છે કે, “હું સમજુ છું કે આ એક મોટી વાત છે. ઍમેઝોનને કોઈ બજારમાં આ પ્રકારના પ્રતિદ્વંદ્વીનો સામનો નથી કરવો પડ્યો.”

ઍમેઝોને પોતાના સંસ્થાપક માલિક જેફ બેઝોસને વિશ્વની સૌથી ધનિક વ્યક્તિ બનાવી છે. (જોકે, હવે તેઓ સૌથી ધનિક વ્યક્તિ નથી.) ઍમેઝોને વૈશ્વિક સ્તરે રિટેઇલના ધંધાને બદલી નાખ્યો છે. પરંતુ રિલાયન્સના માલિક મુકેશ અંબાણી પણ ભારતની સૌથી ધનિક વ્યક્તિ છે અને તેમનો ઇતિહાસ પણ આટલી સરળતાથી હાર માનવાવાળો રહ્યો નથી.

ઇન્ડસ્ટ્રીના વિશ્લેષકોનું માનવું છે કે રિટેઇલ સેક્ટરમાં તેમની યોજનાઓ ઍમેઝોન અને વૉલમાર્ટના ફ્લિપકાર્ટ માટે મોટા પડકારો રજૂ કરનારી હશે.

ઍમેઝોન ભારતમાં આક્રમકપણે પોતાની હાજરી વધારવામાં લાગેલી છે. તેને આશા છે કે તે આ વિકસતા જતા ઈ-માર્કેટની તકોનો લાભ ઉઠાવી શકશે. રિલાયન્સની પણ ઈ-કૉમર્સ અને ગ્રૉસરીના વ્યવસાયમાં આવવાની યોજનાઓ છે.

ફ્યૂચર ગ્રૂપને લઈને શું વિવાદ છે?

મુકેશ અંબાણી

ફ્યૂચર ગ્રૂપે આ વર્ષની શરૂઆતમાં રિલાયન્સ સાથે 3.4 બિલિયન અમેરિકન ડૉલર કિંમતની રિટેઇલ સંપત્તિ વેચવાનો સોદો કર્યો છે. 2019થી ઍમેઝોનની ફ્યૂચર કૂપનમાં 49 ટકાની ભાગીદારી છે.આ કારણે ઍમેઝોનની ફ્યૂચર રિટેલમાં અપ્રત્યક્ષપણે માલિકીપણાવાળી ભાગીદારી છે. ઍમેઝોનનું કહેવું છે કે આ કરાર પ્રમાણે ફ્યૂચર ગ્રૂપ કેટલીક સિલેક્ટેડ ભારતીય કંપનીઓ સાથે સોદો ન કરી શકે. જેમાં રિલાયન્સ પણ સામેલ છે.

કોરોના વાઇરસ માહમારીના કારણે ફ્યૂચર રિટેઇલના ધંધા પર ઘણો ખરાબ પ્રભાવ પડ્યો છે. કંપનીનું કહેવું છે કે કંપનીને બચાવી રાખવા માટે રિલાયન્સ સાથે આ સોદો અત્યંત જરૂરી છે.

કોર્ટનો હાલનો નિર્ણય ફ્યૂચર ગ્રૂપના પક્ષમાં આવ્યો છે. પાછલા સોમવારે દિલ્હી હાઇકોર્ટે એક અઠવાડિયા પહેલાના એ નિર્ણયને ઉલટાવી દીધો જે હેઠળ આ સોદા પર રોક લગાવી દેવાઈ હતી. ઍમેઝોને કોર્ટના નિર્ણય વિરુદ્ધ અપીલ કરી છે.

શું છે દાવ પર?

જેફ બેઝોસ

જો રિલાયન્સને આ સોદાની મંજૂરી મળી જાય છે તો રિટેઇલ વેપારમાં તેની પહોંચ ભારતનાં 420 શહેરોનાં 1800 કરતાં વધુ...\nદસ્તાવેજની સમાન ભાષામાં સારાંશ:
એક ભારતીય ગ્રૉસરી કંપનીના લઈને વિવાદના કારણે વિશ્વની સૌથી મોટી ઈ-કૉમર્સ કંપનીઓ ઍમેઝોન અને ભારતની સૌથી મોટી કંપની રિલાયન્સ સામસામે આવી ગઈ છે.